ПРИЈЕДЛОГ

На основу члана 39. став 2. тачка 2. и члана 37. Закона о локалној самоуправи („Службени гласник Републике Српске“, број: 97/16, 36/19) и члана 71. и члана 90. став 3. Статута Града Бијељина (,,Службени гласник Града Бијељина“, број: 9/17), Скупштина Града Бијељина на \_\_\_сједници одржаној дана \_\_\_\_\_\_\_\_\_\_\_2021. године, д о н о с и:

**О Д Л У К У**

**О ДОДЈЕЛИ СУБВЕНЦИЈЕ РОДИТЕЉИМА/СТАРАТЕЉИМА ЗА**

**НОВОРОЂЕНО ДИЈЕТЕ**

Члан 1.

Овом Одлуком утврђују се услови и поступак за додјелу субвенције родитељима/старатељима за новорођенo дијете.

Члан 2.

Право на додјелу новчаних средстава из предходног члана ове Одлуке могу остварити родитељи/старатељи којi испуњавају следећи услов:

* Да имају пребивалиште на подручју Града дуже од годину дана.

Члан 3.

Захтјев за додјелу једнократне новчане помоћи подноси мајка, ако је мајка спријечена у смислу да није жива или из објективних разлога није у стању да брине о дјетету, захтјев подноси отац или старатељ.

Уз захтјев за додјелу једнократне новчане помоћи за суфинансирање трошкова за новорођену бебу, прилажу се следећа документа:

* Увјерење о пребивалишту ( оргинал/овјерена копија),
* Извод из матичне књиге рођених за дијете са подручја Града,
* Копија личне карте и копија текућег рачуна/жиро-рачуна подносиоца захтјева.

Члан 4.

Средства за исплату субвенције родитељима/старатељима за новорођено дијете, неопходна за реализацију ове Одлуке, планирана су и обезбјеђена буџетом Града Бијељина за 2021. годину, на буџетској позицији „Субвенције брачним паровима за новорођену бебу“, у износи од 100,00 КМ за новорођено дијете.

Члан 5.

На основу захтјева Градоначелник доноси закључак о додјели једнократне новчане помоћи.

Закључак о додјели новчане помоћи је коначан.

2.

Члан 6.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022- /21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 2021. године |  |  |
|  |  | Александар Ђурђевић |
|  |  |  |

**О Б Р А З Л О Ж Е Њ Е**

**УЗ ПРИЈЕДЛОГ ОДЛУКЕ**

**О ДОДЈЕЛИ СУБВЕНЦИЈЕ РОДИТЕЉИМА/СТАРАТЕЉИМА ЗА НОВОРОЂЕНО ДИЈЕТЕ**

**I ПРАВНИ ОСНОВ**

Основ за доношење Одлуке о додјели субвенција родитељима/старатељима за новорођено дијете је садржан у:

- у члану 39 став 2. тачка 2. Закона о локалној самоуправи („Службени гласник Републике Српске“, број 97/16 и 36/19) којим је прописано да у смислу овог закона, скупштина има сљедеће надлежности доноси одлуке и друге опште акте и даје њихово аутентично тумачење, а тачком 37. истог члана је прописано да врши и друге послове утврђене законом и статутом,

- у члана 39. став 2. тачка 2. Статута Града Бијељина („Службени гласник Града Бијељина“, број 8/13 и 27/13) којим је прописано да у оквиру свог дјелокруга, Скупштина Града доноси одлуке и друга општа акта и даје њихово аутентично тумачење, а тачком 43. истог члана је прописано да врши и друге послове утврђене законом и овим статутом,

**II РАЗЛОЗИ ЗА ДОНОШЕЊЕ ОДЛУКЕ**

Подаци Републичког завода за статистику показују да су у прошлој години преминула 16.582 грађанина, док је рођено 9.161 дијете, за само годину дана умрло је више људи него што је рођено. Град Бијељина је други град по величини у Републици Српској у којем се годишње роди између 900 и 1000 дијеце.

**III ФИНАНСИЈСКА СРЕДСТВА**

За спровођење ове Одлуке финансијска средства су обезбјеђена у буџету.

**О Б Р А Ђ И В А Ч:**

ОДЈЕЉЕЊЕ ЗА ДРУШТВЕНЕ ДЈЕЛАТНОСТИ

П.О. ГРАДОНАЧЕЛНИКА

**Градоначелник Града Бијељина утврдио је ПРИЈЕДЛОГ ОДЛУКЕ О ДОДЈЕЛИ СУБВЕНЦИЈЕ РОДИТЕЉИМА/СТАРАТЕЉИМА ЗА НОВОРОЂЕНО ДИЈЕТЕ,** **те га прослеђује Скупштини Града Бијељина на претрес и усвајање.**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**