**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“ ДОО**

**Б И Ј Е Љ И Н А**

Број: И-176/21

Датум:24.03.2021. године

**ПЛАН РАДА**

**СА ПРОЦИЈЕЊЕНИМ ПРИХОДИМА И РАСХОДИМА**

**ЗА 2021. ГОДИНУ**

План рада са процијењеним приходима и расходима за 2021. годину доноси се на основу познатих параматера- завршног рачуна ЈП „Дирекција за изградњу и развој града“ д.о.о. Бијељина ( у даљем тексту: Дирекција) из 2020. године, Плана рада са процијењеним приходима и расходима за 2020. годину и постојећег привременог финансирања првог квартала текуће године које се врши у складу са чланом 38 став 3 Закона о буџетском систему Републике Српске („Службени гласник Републике Српске“ , број: 121/12 , 52/14,105/15 и 15/16) и у висини је једне четвртине буџета Града Бијељина усвојеног за претходну фискалну годину, објављеног у Одлуци о буџету Града Бијељина за 2020. годину („Службени гласник Града Бијељина“, број:23/19), као и на основу припремљених претпоставки за дјелотворније управљање градским-грађевинским земљиштем, предвиђене израде просторно-планске документације, пројеката објеката високоградње и објеката нискоградње са пројектима саобраћајница, електро и хидротехничке инфраструктуре, учешћа у остваривању и изградњи индустријских зона, пројектовања аутобуске и ватрогасне станице, паркинг гараже и друго. Истовремено, код доношења Плана рада узето је у обзир отежано пословање због појаве пандемије вируса корона, која у Републици Српској траје од 16.03.2020. године до данас и претпоставка је да ће имати утицај на пословање све до краја 2021. године..

План рада са процијењеним приходнма и расходима за 2021. годину слиједи у наставку текста.

Према постојећем стању, у марту мјесецу, у предузећу су запослена 52 радника, од којих су 3 члана управе (директор и 2 извршна директора) 30 радника запослено је у Сектору за Економско-правне послове, градско грађевинско земљиште и саобраћај (11 радника- Служба спортско-рекреативних објеката, 3 радника –Служба за финансијске и рачуноводствене послове, 8 радника – Служба за кадровске и опште послове, 5 радника –Служба за управљање јавним паркиралиштима и 3 радника Служба за градско грађевинско земљиште и имовинско правне послове) а 19 радникa припада Техничком сектору (9 радника- Служба за пројектовање, ревизију и надзор, 10 радника- Служба за просторно планирање и пројектовање).

Тренутна структура запослених по стручној спреми гласи: ВСС-29 радника, ВШС -2 радника, ССС-16 радника и остало - 5 радника.

Планирана структура запослених према стручној спреми је сљедећа: 30 радника- ВСС, 2 радника- ВШС, 16 радника- ССС, 5 радника -остало.

**ПЛАН ПРИХОДА ЗА 2021. ГОДИНУ**

|  |  |  |  |  |  |
| --- | --- | --- | --- | --- | --- |
| Р.бр. | ОПИС ПОСЛОВА | Планирано 2020. у КМ | Остварено 31.12.20. у КМ | Индекс % оств./план. | **План 2021.** у КМ |
| 1. | Послови контроле техничке документације | 65.000 | 40.004 | 61,54 | 50.000 |
| 2. | Израда струч. мишљења и урбанист.-техничких услова | 200.000 | 176.079 | 88,04 | 190.000 |
| 3. | Технички прегледи објеката | 45.000 | 37.050 | 82,33 | 70.000 |
| 4. | Вршење стручног надзора у току изградње објеката –  извођења радова високоградње и нискоградње | 200.000 | 210.944 | 105,47 | 190.000 |
| 5. | Израда просторно–планске документације и  пројектовање објеката високоградње и нискоградње  - планирање  - пројектовање нискоградња и високоградња | 223.000 | 263.066 | 117,97 | 230.000 |
| 6. | Уговорене услуге – наплата паркирања | 650.000 | 680.748 | 104,73 | 700.000 |
| 7. | Уређење градског грађев. процјене имовине непокретности Града, вршење послова комуналног опремања између Града и Инвеститора | 180.000 | 128.140 | 71,19 | 230.000 |
| 8. | Приходи из буџета за Спорт. салу и Градски стадион | 180.000 | 180.000 | 100,00 | 170.000 |
| 9. | Приходи од буџета за инв. улагања у спортске објекте | - | - | - | - |
| 10. | Остали приходи и рефундације | 40.000 | 81.967 | 204,92 | 60.000 |
|  | УКУПНО ПРИХОДИ: | 1.783.000 | 1.797.998 | 100,84 | 1.890.000 |

1. Приходи од послова контроле техничке документације искључиво зависе од броја извршених ревизија за објекте изнад 400 м2, а висина прихода је везана за очекивани број таквих објеката. Ови приходи су сасвим непредвидиви, и како имамо наговјештаја за могуће обављање послова ревизије техничке документације за веће објекте и у другим локалним заједницама, планирамо приход од 50.000,00 КМ
2. Израда урбанистичко-техничких услова се врши захваљујући обавези инвеститора за њихово прибављање по законским прописима. С обзиром да се уназад три године приходи по овом основу крећу око 190.000 КМ, тај износ смо планирали за предстојећу годину.
3. Приходи од техничких прегледа објеката прошле године су износили 37.050 КМ. Расписивањем јавног конкурса за избор правних и физичких лица овлаштених за вршење ових послова од стране Градске управе Града Бијељина, долази до пада прихода по овом основу. Наведени послови су прилично непредвидиви. Због истека постојећих уговора о вршењу послова техничког прегледа, али и реалне претпоставке да ћемо од стране Градске управе добити наведене послове најављеном одлуком о привременом вршењу техничких прегледа, сматрамо да ћемо остварити приходе у висини од 70.000 КМ.
4. Вршење стручног надзора и пројектовање у току 2020. године је остварено у износу од 210.944 КМ, првенствено вршењем надзора над изградњом објеката и инсталација кишне канализације, градске гасне мреже, реконструкције објекта Соколског дома, изградње аутобуске станице и других, те израдом пројеката за потребе Града.

У 2021. години очекујемо пад ових активности, па вршење стручног надзора на извођењу радова високоградње и нискоградње за Градску управу планирамо у износу од 190.000 КМ, као и наплату за извршени стручни надзор на изградњи гасификације у Бијељини.

1. Послови израде просторно-планске документације и пројектовања објеката високоградње и нискоградње, те израде

пројеката инфраструктуре у оквиру Техничког сектора Дирекције планирани су у износу који се креће између

остварења из 2018., 2019. и 2020. године, тј. у износу од 230.000 КМ.

Основ за такав план су предвиђена средства у Буџету Града Бијељина за израду просторно планске документације.

1. Полазећи од остварења прихода у 2020. години, а узимајући у обзир посљедице након проглашења ванредне ситуације због пандемије вируса корона у Републици Српској од 16.03.2020. године, те благу стабилизацију прилика по овом основу у наставку године, у Бијељини је довело до драстичног смањења захтјева за паркирање. У таквим условима, иако је служба одржала константан рад, објективно је планирати приходе за 2021. годину у висини од 700.000 КМ.
2. По основу Споразума о уређењу градског грађевинског земљишта по основу одобрених кредитних средстава, број:

02-475-159/13 и И-471/13 од 27.06.2013.године, на име извршених имовинско-правних послова на уређењу градског

грађевинског земљишта у обухвату РП “Индустријска зона 2“ и РП “Индустријска зона 3“ у 2020.години наплаћен је

износ од 100.000,00КМ са ПДВ-ом, уз претходно достављену Информацију о активностима реализације регулационих

планова „Индустријска зона 3“ и „Индустријска зона 2“, број: И-623 од 30.09.2020.године. За наплату у 2021.години

у истој правној ствари и сравњењу података Дирекције са службом финансија Градске управе Града Бијељина закључно са 28.02.2021.године, утврђен је преостали ненаплаћени износ од 124.653,66КМ за извршене услуге по Споразуму за продате грађевинске парцеле..

Од наведеног износа, износ од 78.895,38КМ могуће је одмах наплатити, а за преостали износ од 45.758,27КМ зависи од динамике оброчне наплате средстава по појединачним уговорима Граду Бијељина.

Планирани износ за наплату процјене тржишне вриједности непокретности у својини Града Бијељина у 2021.години је 42.735,04КМ.

По основу Споразума о вршењу послова код опремања градског грађевинског земљишта у уговорном односу између

Града Бијељина и инвеститора број: 02-475-224/14 од 02.10.2014.године и И-559/14 од 03.10.2014.године, и до сада урађених 35 предмета, Дирекција у складу са чланом 3 Споразума, у којем је одређен авансни износ од 2000 КМ по појединачном предмету, потражује укупан износ од 59.829,06КМ.

Планирани приходи на име уређења градског грађевинског земљишта у 2021.године износе 227.217,76 КМ, што је приближно 230.000,00КМ.

1. Приходи који се односе на буџетско финансирање спортске сале и градског стадиона планом Буџета за 2020. годину планирани су у износу од 170.000,00 КМ, што би могло покрити редовне годишње бруто плате за 10 тренутно запослених у тој области, као и дио трошкова. Трошкови пелета, електричне енергије, воде, комуналних услуга, текућег одржавања и слично прелазе 30.000 КМ, а да се не говори о учешћу у трошковима управе, надзорног одбора, ревизије, такси и сл. тако да би Дирекција морала остварити приход од минимум 200.000,00 КМ, а и више.
2. У оквиру радова на инвестиционом одржавању спортско-рекреативних објеката у току 2020. године на објекту спортске сале у Рачанској улици изведени су неопходни радови на санацији објекта и то: замјена кровног покривача и паркета, ријешен је проблем загријавања објекта изградњом-доградњом котловнице на пелет.У протеклој години урађен је и Енергетски елаборат - детаљан енергетски преглед објекта и утврђен начина кориштења енергије, те мјеста на којима су присутни велики губици енергије као и одређене мјере које треба предузети како би се постигло рационално кориштење енергије и повећање енергетске ефикасности објекатта.

На основу смјерница из енергетског елабората извршена је замјена комплетне фасадне столарије и урађена термоизолациона фасада.Како су овим завршени сви планирани радови на санацији објеклта спортске сале у Рачанској улици, нису планирани приходи у овој години везани за санацију објекта. Најважнија активност за спортске објекте у текућој години, коју треба спровести заједно са Градском управом, је добијања употребне дозволе за објекат спортске сале и стадиона. Како се не очекује да ће средства за те намјене ићи преко рачуна Дирекције, за ову ставку нису планирани приходи.

1. Остали приходи се односе на израду елабората, предмјера и предрачуна, ВПН, наплате доплатних карата по основу индиректног отписа као и рефундације које се односе се на рефундације породиљских одсустава и боловања преко 30 дана, те евентуално за плате приправника, а пристижу од ресорних фондова- за запошљавање, здравствену и дјечију заштиту.

**ПЛАН РАСХОДА ЗА 2021. ГОДИНУ**

|  |  |  |  |  |  |
| --- | --- | --- | --- | --- | --- |
| Р.бр. | ОПИС ТРОШКОВА | Планирано 2020. у КМ | Остварено 31.12.20. у КМ | Индекс % оств./план. | **План 2021**. **у КМ** |
| 1. | Канцеларијски материјал, рачунарска опрема и картице за паркинг | 30.000 | 22.855 | 76,18 | 30.000 |
| 2. | Трошкови електричне енергије, пелета и горива | 35.000 | 38.101 | 108,86 | 40.000 |
| 3. | Бруто плате запослених радника | 999.000 | 980.633 | 98,16 | 1.050.000 |
| 4. | Надзорни одбор | 30.000 | 29.762 | 99,21 | 30.000 |
| 5. | Дневнице за службена путовања | 3.000 | 1.029 | 34,30 | 3.000 |
| 6. | Ост. накнаде запосленим: топли об, регрес, зимн, огрев | 120.000 | - | - | 137.000 |
| 7. | Трошкови производних услуга | 200.000 | 235.696 | 117,85 | 260.000 |
| 8. | Трошкови поште, интернета,телефона и СМС услуге | 75.000 | 63.360 | 84,48 | 70.000 |
| 9. | Трошкови текућег и инвестиционог одржавања | 5.000 | - | - | 20.000 |
| 10. | Инвестиције у спортске објекте | - | - | - | - |
| 11. | Огласи, спонзорства и реклама | 2.000 | 25 | 1,25 | 2.000 |
| 12. | Трошкови воде и комуналије | 3.500 | 5.245 | 149,86 | 4.000 |
| 13. | Уговори о привременим и повременим пословима | 5.000 | 9.592 | 191,84 | 5.000 |
| 14. | Трошкови амортизације | 10.000 | 10.517 | 105,17 | 10.500 |
| 15. | Стручна усавршавања и семинари, лиценце | 10.000 | 4.161 | 41,61 | 8.000 |
| 16. | Остале непроизводне услуге и ревизија | 17.000 | 15.508 | 91,22 | 17.000 |
| 17. | Угоститељске услуге и властита чајџиница | 11.000 | 8.401 | 76,37 | 11.000 |
| 18. | Трошкови осигурања | 4.000 | 4.064 | 101,60 | 4.000 |
| 19. | Трошкови платног промета, банкар.услуге | 5.000 | 4.110 | 82,20 | 5.000 |
| 20. | Чланарине, допр.за инвал.лица, солидарност | 4.500 | 5.536 | 123,02 | 6.500 |
| 21. | Комуналне таксе за паркинге и републичке | 90.000 | 52.000 | 57,78 | 60.000 |
| 22. | Судске и административне таксе | 1.500 | 1.718 | 114,53 | 2.000 |
| 23. | Накнаде за воде, шуме,ПП заштита, часописи,ост.порези | 5.000 | 3.667 | 73,34 | 5.000 |
| 24. | Трошкови камата по дугор./краткор.кред. и затезне к. | 20.000 | 8.294 | 41,47 | 8.000 |
| 25. | Расходи отписаних потраживања и исправка | 80.000 | 76.530 | 95,66 | 80.000 |
| 26. | Издаци за одлазак у пензију, хуманитарне, културне и спортске намјене | 14.000 | 16.754 | 119,67 | 16.000 |
|  | УКУПНО РАСХОДИ: | 1.779.500 | 1.597.558 | 89,78 | 1.884.000 |

**О б ј а ш њ е њ а п л а н а р а с х о д а :**

1. За ставке канцеларијског материјала у 2021. години планирано је као и у 2020. години, уз покушај да се на тој ставци уштеди колико се буде у могућности.
2. Трошкови пелета, електричне енергије и горива углавном се односе на спортску салу и за залијевање и кошење игралишта на стадиону, те иако се и зграда Дирекције грије на струју највећи трошак струје чини вршно оптерећење у спортским објектима. Планирани износ је нешто виши од остварења у прошлој години због раста цијена енергената.
3. Обрачун бруто плате за 2021. годину планиран је према просјечном броју од 53 радника, чија је квалификациона структура претходно већ наведена.
4. Издаци по редним бројем 4 односе се на укупно 5 чланова Надзорног одбора, којима се накнаде обрачунавају према Одлуци Скупштине Града.
5. Дневнице под редним бројем 5 се односе на запослене, настале у сврху обављања редовне дјелатности.
6. Регрес, топли оброк, огрев и зимница предвиђени су Законом, те се планирају само уколико би се повољно испунио план прихода у односу на остварене трошкове. У плану за 2021. годину предвиђени су само бруто трошкови регреса.
7. Производне услуге су планиране као издаци за предузеће „Патриот“ за обављање наплате паркирања од око 230.000 КМ, а на све остале се односи 30.000 КМ.
8. Под тачком 8 дате су поштанске и телефонске услуге, код којих је износ привидно висок ради ВПН прикључака за Дирекцију и „Патриот“ (42 + 22 прикључка) од којих се половина рефундира и налази у ставци осталих прихода. Планирани трошкови су удворстручени увођењем СМС услуга од стране М:тел-а на основу промјене прописа, али се сразмјерно увећава и ставка прихода у оквиру паркинга.
9. Под тачком 9 се планирају трошкови могућег пресељења у нове просторије. Трошкови се односе на канцеларијски намјештај и опрему.
10. Под тачком 10 ови трошкови се не планирају од стране Градске управе, која је власник објеката јер је у претходној години извршена реконструкција и санација крова, паркета у сали, дограђена котловница, урађена фасада и измијењена фасадна столарија.
11. Под тачкама 11 и 12 наведени су издаци углавном за објављивање огласа по тендерима, конкурсе, те утрошак воде и ситних комуналија који се сваке године крећу у наведеном распону.
12. Под тачком 13 издаци за повремене и привремене послове тичу се повременог коришћења одговарајућих стручних лица за израду елабората, одређених програма и посебно сложених задатака. Обзиром да су овакви уговори непредвидиви, у испуњењу плана често су знатна одступања.
13. Под тачком 14 трошкови амортизације за опрему су нажалост у све већем паду у односу на план пошто немамо могућности обнављања опреме и набавку техничких лиценци. Приказано повећање односи се на годишњу амортизацију за набављени нови службени аутомобил. Напомињемо да неки радници Дирекције још увијек раде на старим рачунарима произведеним 2003. и 2004.године, које стручне особе Дирекције стално поправљају, а обнављање се врши из крајње нужде, у случају неотклоњивог квара на рачунару!
14. Под тачком 15 трошкови стручних усавршавања тичу се редовног одржавања лиценци, те присуства стручним семинарима. Сваке године стручне службе учествују на више изложби и такмичења, што је за сваку похвалу, те предвиђена средства сасвим оправдавају своју намјену.
15. Под тачком 16 остале непроизводне услугетичу се уговорених одржавања програма, рачунара (АСВ инжењеринг), те паркинга и регистрације и прања возила и обавезна годишња ревизија рачуноводствених извјештаја.
16. Под редним бројем 17 укупни трошкови се односе на угоститељске услуге и на властиту кафе кухињу, са одржавањем чистоће просторија Дирекције. За ову годину планиран је приближан износ колико и остварење за 2020. годину.
17. Трошкови под редним бројевима 18, 19 и 20 односе се на осигурање запослених и 3 путничка службена возила, трошкове платног промета у земљи, те чланарине комори и привредним удружењима, као и накнаде за коришћење шума и противпожарну заштиту.
18. Под тачком 21 комуналне таксе за паркирања према Граду Бијељина чине уговорену ставку за 855 паркинг мјеста, што чини годишње 102.600 КМ, међутим, за 2021.годину се планира као и за 2020. нижи износ услед појаве епидемије корана вируса, што органи управе признају као умањење.
19. Трошкови под редним бројевима 22 и 23 тичу се административних такси, законских накнада и претплата за службене

гласнике и књиговодствене и стручне часописе.

1. Под тачком 24 планирани су трошкови камата по краткорочном револвинг кредиту Наше банке, који се узима по потреби у току године за редовне трошкове везане за личне дохотке, плаћање обавеза за ПДВ и доприносе, а у случају немогућности наплате потраживања. Ови трошкови су планирани мањи у односу на претходну годину, пошто је 11.03.2021. године исплаћен дугорочни кредит од Нове Банке који је иначе значајно теретио приходе.
2. Под тачком 25 расходи отписаних потраживања тичу се отписа ненаплаћених доплатних паркинг карата по истеку 3 године за правна или 12 мјесеци за физичка лица, по основу прописа и налога екстерне ревизије. За 2019. годину извршена је исправка вриједности потраживања по основу доплатних карата у укупном износу од 75.790,00 КМ и то за период 16.02. 2019.-31.12.2019. године.
3. Под редним бројем 26 дати су издаци који су се остваривали углавном по основу отпремнина у пензију, дјечијих пакетића, славе Дирекције, те права за случај смрти најближих сродника запослених, те нису сасвим предвидиви. Премашај у остварењу у 2020. години се односи управо због одласка два радника у пензију, као и смрт ужег члана породице за три радника, па се у 2021. планира у приближном износу.

**П л а н и р а н и ф и н а н с и ј с к и и с х о д :**

УКУПНО ПЛАНИРАНИ ПРИХОДИ 1.890.000,00 КМ

УКУПНО ПЛАНИРАНИ РАСХОДИ 1.884.000,00 КМ

РАЗЛИКА ОСТВАРЕНИХ ПРИХОДА И РАСХОДА - Добит 6.000,00 КМ

**Предлажемо Надзорном одбору да прихвати наведени План рада за 2021. годину те да исти прослиједи на разматрање и усвајање Скупштини предузећа.**

**Напомињемо да се предметни План рада за 2021. израђивао на основу завршног рачуна Дирекције за 2020. годину и Плана рада за 2020. годину, а без усвојеног Буџета Града Бијељине пројектованог за 2021. годину, те из тих разлога руководство Дирекције није било у могућности планирати значајнији финансиjски резултат.**

В.Д. Д И Р Е К Т О Р А

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Младен Милићевић, дипл.инж.грађ.