**ПРИЈЕДЛОГ**

На основу члана 39. став 2. тачка 13. Закона о локалној самоуправи ("Службени гласник Републике Српске", број: 97/16 и 36/19), члана 348. став 1. Закона о стварним правима ("Службени гласник Републике Српске", број: 124/08, 3/09, 58/09, 95/11, 60/15, 18/16 и 107/19), и члана 39. став 2. тачка 14. Статута Града Бијељина ("Службени гласник Града Бијељина", број: 9/17), а у вези са чланом 11. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број: 20/12 и 63/19 – Одлука УС), Скупштина Града Бијељина на \_\_\_ сједници одржаној дана \_\_\_\_\_\_\_\_\_\_\_\_\_ 2021. године, д о н и ј е л а ј е

**Р Ј Е Ш Е Њ Е**

**О ИЗМЈЕНАМА РЈЕШЕЊА О ИМЕНОВАЊУ КОМИСИЈЕ ЗА СПРОВОЂЕЊЕ ЈАВНОГ КОНКУРСА ЗА ПРОДАЈУ, ОДНОСНО ОПТЕРЕЋЕЊЕ ПРАВОМ ГРАЂЕЊА НЕПОКРЕТНОСТИ У СВОЈИНИ ГРАДА БИЈЕЉИНА**

I

У тачки I Рјешењa о именовању Комисије за спровођење јавног конкурса за продају, односно оптерећење правом грађења непокретности у својини Града Бијељина, бр. 01-111-79/21 од 31. марта 2021. године ("Службени гласник града Бијељина", бр. 08/21), тачке 1) и 2) мијењају се и гласе:

"1) Душан Савић, предсједник

2) Зорица Микић, замјеник предсједника,".

II

Ступањем на снагу овог Рјешења Оливија Јаковљевић - Текић се разрјешава дужности предсједника, а Душан Савић дужности замјеника предсједника Комисије за спровођење јавног конкурса за продају, односно оптерећење правом грађења непокретности у својини Града Бијељина.

III

Ово Рјешење ступа на снагу даном доношења, а објавиће се у "Службеном гласнику Града Бијељина".

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: |  | П Р Е Д С Ј Е Д Н И К |
| Б и ј е љ и н а, |  | СКУПШТИНЕ ГРАДА БИЈЕЉИНА |
| Датум, \_\_\_\_\_\_\_ 2021. године |  |  |
|  |  | Александар Ђурђевић |
|  |  |  |

**ОБРАЗЛОЖЕЊЕ**

**УЗ ПРИЈЕДЛОГ РЈЕШЕЊА ИЗМЈЕНАМА РЈЕШЕЊА О ИМЕНОВАЊУ КОМИСИЈЕ ЗА СПРОВОЂЕЊЕ ЈАВНОГ КОНКУРСА ЗА ПРОДАЈУ, ОДНОСНО ОПТЕРЕЋЕЊЕ ПРАВОМ ГРАЂЕЊА НЕПОКРЕТНОСТИ У СВОЈИНИ ГРАДА БИЈЕЉИНА**

I ПРАВНИ ОСНОВ

Правни основ за доношење предложеног рјешења садржан је у следећим одредбама:

- чланом 39. став 2. алинеја 13. Закона о локалној самоуправи уређено је да је скупштина јединице локалне самоуправе надлежна да одлучује о прибављању, управљању и располагању имовином јединице лоаклне самоуправе у складу са законом;

- чланом 348. став 1. Закона о стварним правима прописно је да се непокретностима у својини Републике и јединица локалне самоуправе може располагати само на основу јавног конкурса и уз накнаду утврђену по тржишној цијени, ако посебним законом није другачије одређено;

- чланом 11. Правилника о поступку јавног конкурса за располагање непокретностима у својини Републике Српске и јединица локалне самоуправе прописано да поступак лицитације спроводи комисија за спровођење јавног надметања коју именује скупштина јединице локалне самоуправе.

- чланом 39. став 2. тачка 14. Статута града Бијељина прописано је да је Скупштина града надлежна да доноси одлуке о прибављању, управљању и располагању имовином Града, у складу са законом.

II РАЗЛОЗИ ЗА ДОНОШЕЊЕ РЈЕШЕЊА

Скупштина Града Бијељина донијела је дана 31. марта 2021. године Рјешење о именовању Комисије за спровођење јавног конкурса за продају, односно оптерећење правом грађења непокретности у својини Града Бијељина којим је утврдила састав и задатке Комисије те да се Комисија именује на период од четири године.

Након овога, Оливија Јаковљевић-Текић је поднијела захтјев за разрјешење дужности у овој Комисији из разлога повећаног обима послова у Одјељењу комуналне полиције у коме је запослена као комунални полицајац.

Из овог разлога је припремљен приједлог овог Рјешења којим се Скупштини Града предлаже именовање Душана Савића, дипл. правника, за предсједника ове Комисије (који је основним Рјешењем именован за замјеника предсједника Комисије), а за замјеника предсједника Комисије предлаже се Зорица Микић, дипл. правник, која ради на имовинско-правним пословима у Одјељењу за стамбено-комуналне послове и заштиту животне средине.

Бијељина, мај 2021. године ОБРАЂИВАЧ,

ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ

И ЗАШТИТУ ЖИВОТНЕ СРЕДИНЕ

Богдан Тадић, мастер инжињер електр. и рачунарства

**Градоначелник града Бијељина утврдио је ПРИЈЕДЛОГ РЈЕШЕЊА О ИЗМЈЕНАМА РЈЕШЕЊА О ИМЕНОВАЊУ КОМИСИЈЕ ЗА СПРОВОЂЕЊЕ ЈАВНОГ КОНКУРСА ЗА ПРОДАЈУ, ОДНОСНО ОПТЕРЕЋЕЊЕ ПРАВОМ ГРАЂЕЊА НЕПОКРЕТНОСТИ У СВОЈИНИ ГРАДА БИЈЕЉИНА**

**ГРАДОНАЧЕЛНИК ГРАДА БИЈЕЉИНА**

**Љубиша Петровић**